ཕྱི་ལོ་༡༩༩༨ལོར་བོད་ནས་རྒྱ་གར་ལ་ཡོང་སྟེ་རི་མོ་སྦྱོང་བའི་གོ་སྐབས་ཤིག་རག་ན་བསམ་ཏེ་འབྲས་སྤུངས་སྒོ་མང་གྲྭ་ཚང་གི་ལྷ་བྲིས་བཟོ་གྲྭའི་ནང་གཏོང་རོགས་ཞུས་ཀྱང་དཔེ་ཆར་ལྟ་དགོས་པའི་དབང་གིས་བཏང་མ་སོང་།ཕྱིས་སུ་དྷ་རམ་ས་ལར་ཡོང་ནས་དྷ་སྟེང་བོད་ཁྱིམ་གྱི་ཐང་བྲིས་འཛིན་གྲྭར་ལོ་༦རིང་ཟུར་ཞུགས་བྱས་པ་ཡིན།ཐང་ག་འབྲི་བར་རང་མགོ་འཐོན་ཙམ་བྱུང་བའི་སྐབས་དེར།བོད་ཀྱི་དཔེ་མཛོད་ཁང་གི་ཐང་བྲིས་དགེ་རྒན་སངས་རྒྱས་ཡེ་ཤེས་ལགས་ཀྱི་མདུན་ནས་ལོ་༤རིང་ཐིག་རྩ་དང་མཚོན་སྡེབ་སོགས་སྦྱངས་པ་ཡིན།ད་ལྟའི་བར་དུ་ངས་ཐང་ག་ཁྱོན་༦༠ནས་༧༠ཡས་མས་ཤིག་བྲིས་མོད།དྲང་མོར་བཤད་ན་ཡར་རྒྱས་ཀྱི་འདོད་པར་མཐའ་མེད་དུས།ད་ལྟའི་བར་དུ་ངས་བྲིས་པའི་ཐང་གའི་ཁྲོད་ནས་རང་ཉིད་ཀྱི་འདོད་པ་ཁེངས་པ་གཅིག་ཀྱང་མ་བྱུང་།ང་རང་གི་ཞན་ཆ་གཙོ་བོ་དེ་ལྷ་སྐུའི་ཆེ་ཆུང་གི་འཆར་འགོད་དང་མཚོན་སྣ་སྡེབ་སྟངས་ཡིན་པར་འདོད།ངས་བྲིས་པའི་ཐང་ག་མང་ཤོས་ཚེ་ལྷ་རྣམ་གསུམ་དང་རིག་གསུམ་མགོན་པོ་སོགས་འདོད་ལྷའི་རིགས་ཡིན།